tartuNLP/wikipedia-smugri-20251201 huggingface dataset:
Folkrokk

Folkrokk (inglise keeles "folk rock") on folkmuusikat ja rokkmuusikat ühendav muusikastiil. 
Elektriline folkmuusika USA-s.
Algne folkrokk tekkis 1960. aastatel USA-s ja Kanadas. Tüüpilised omadused olid tihedad lauluharmooniad ning elektriliste instrumentide suhteliselt efekti- ja moonutustevaba kõla, nagu näiteks The Byrdsi kitarristi saundi puhul. Esimene folkroki hitt oli "Mr. Tambourine Man" 1965. aastal, ansamblilt The Byrds. Repertuaar toetus osalt folgile, osalt Bob Dylani taoliste folgilähedaste autorilaululoojate loomingule. Kasutati ka akustilisi instrumente.
Anglokeldi folkrokk.
See folkroki variant viis välja 1960. aastate Briti folkrokile ("British folk rock", "electric folk"). Stiilile pani aluse Fairport Convention, mis kasutas teadlikult Briti folgi elemente. Peagi hakkas algselt pigem traditsiooniline folkansambel Steeleye Span rikastama oma palasid roki elementidega ning jõudis sarnase tulemuseni. Kui inglise ansambel Steeleye Span oli iiri folgi ja roki segule tuntust kogunud, hakkasid seda vijelema ka Iirimaa ansamblid, näiteks Horslips. 
Stiil "Celtic rock" kasutas Iirimaa, Šotimaa, Cornwalli ja Bretagne'i stiilielemente. Seda stiili kujundas Iirimaa ansambli Clannad kõrval eriti bretooni harfimängija ning laulja Alan Stivell, kes tegi selle stiili tuntuks ka väljaspool Prantsusmaad ning keda sageli kutsutakse "Celtic rock"'i isaks. Vähemalt 1970. aastate esimesel poolel oli "celtic rock" folgile väga lähedal: kasutati keldi pärimuslikke viiuli- ja harfi- ning isegi laulumeloodiaid, kuid ühtlasi kitarrivõimendit ja löökpille. Paljud esinejad, sealhulgas ka Clannad ja Stivell, hakkasid üha enam kasutama esoteerilist või New Age'i sisu, pööramata siiski päriselt selga ka folkloorile. 
Folkrokk laiemas mõttes.
Laiemas mõttes hõlmab folkroki mõiste ka sarnaseid stiile, eelkõige ingliskeelsete ja keldi maades, kuid teatud määral ka mujal Euroopas. 
Stiili piirid on raskesti määratletavad. Instrumentatsioon ning mängu- ja laululaad ning materjalivalik võivad olla lähedasemad folgile või rokile. Tavaliselt ei peeta folkrokiks bluusil või muul afroameerika muusikal põhinevat muusikat ega Kanade prantslaste muusikat. Teiste mitteeuroopa rahvaste muusikal põhinev muusika liigitatakse alates 1980. aastatest maailmamuusika alla.
Konrad von Herzenrode

Konrad von Herzenrode oli Liivi ordu maamarssal 15. sajandi teisel poolel.
Konradi vanemad pole teada, kuid ta pärines Hesseni maakrahvkonnast. Tema suguvõsa kuulus kohaliku väikeaadli hulka ja seda on esmamainitud 1288. aastal.
Herznrode esineb esimest korda ordudokumentides 1451. aastal, mil ta oli rüütelvend Siguldas, 1466–1468 oli ta aga Vindavi komtuur. 1470. aastal on teda mainitud Aizkraukle komtuurina ja järgmisel aastal pidas ta sama ametit Kuldīgas. 1472. aastal tõusis ta aga juba ordu teiseks meheks, maamarssaliks, kelleks jäi järgmiseks 16 aastaks. Seejärel teated temast lõpevad. 1488. aastal on teda viimast korda maamarssalina mainitud ühes Saksa ordu visitatsioonis.
Kaksikpedaalnui

Kaksikpedaalnui ehk kardaaniga pedaalnui (saksa keeles "Doppelfußmaschine") on muusikas pedaalnuia erikuju. 
Esimene kaksikpedaalnui oli valmistatud puidust ning seda kasutati esmakordselt arvatavasti 1910. aasta paiku. 
Esimene tööstuslikult toodetud kaksikpedaalnui, mis kandis nimetust Zalmer Twin Bass Drum Pedal, sarnanes ehituselt tänapäeva kaksikpedaalnuiaga.
Üks esimesi kaksikpedaalnuiaga mängijaid oli Don Sleishman, kes patenteeris 1973. aastal oma originaalse konstruktsiooniga kaksikpedaalnuia.
Energiabörs

Energiabörs on süsteem energia ostmiseks ja müümiseks kasutades energia hinna kujundamiseks nõudlust ja pakkumist. Energiabörsiks Põhjamaades on Nord Pool.
Elektribörs on süsteem ("turuplats") elektri suures mahus müügiks ja ostmiseks. Elektribörsi eesmärgiks on lihtsustada ostjatel ja müüjatel lepingute sõlmimist. Elektribörsiks Põhjamaades on Nord Pool.
Elektriturg on elektri tootjate ja tarbijate vahelisi ärisuhteid hõlmav turg millega tagatakse elektri tootmise ja 
elektri tarbimise üldine tasakaal.
Energiaturg on energiakandjate turg, mis hõlmab kaugkütet, küttepuitu, vedelkütuseid, gaasi, elektrit jms.
Euroopa energiaturg.
Vastavalt Euroopa Liidu direktiivile 2003/54/EÜ1 avanes alates 1. juulist 2007 Euroopa Liidu liikmesriikide kodanikele võimalus valida, kelle käest nad ostavad elektrit ja gaasi. Direktiiviga loodi energiaturul konkurentsitingimused, mille kohaselt jaotus- ning edastusvõrk kuulutatakse loomulikeks monopolideks, kuid energia tootjad ning tarnijad saavad tegutseda vaba konkurentsi tingimustes.
Eestile on antud direktiiviga selles osas ajapikendust kuni 1. jaanuarini 2009 ja siis peab olema avatud 35 protsenti energiaturust ja 100 protsenti turust peab olema avatud 1. jaanuaril 2013.
Eesti elektriturg.
Eestis tegutseb elektriturul erinevad elektriettevõtjad. Avatud elektriturule üleminekuks tuleb neil valmis olla info vahetamiseks teiste turuosalistega. Selleks tuleb selgitada välja, kus teistele turuosalistele vajalik informatsioon tekkib ning kes ja kuidas ja mis kujul seda hakkab väljastama.
Alates septembrist 2012 on info vahetuseks turuosaliste vahel ja säilitamiseks avatud elektrituru andmeladu.
2007. aasta alguses lülitati töösse Eesti ja Soome energiasüsteeme ühendav merekaabel Estlink, mis oli esimene ühendus Baltimaade ning Põhjamaade energiasüsteemide vahel. 16. november 2007 kirjutati Tallinnas alla leping Põhjamaade ning Baltimaade ühtse energiaturu loomise alustamiseks. Kokkuleppe osapoolted on Põhjamaade energiabörs Nord Pool Spot, Eesti-Soome merekaabli osanik Finestlink, Läti energiafirma Latvenergo ja Eesti Energia tütarettevõte Põhivõrk OÜ (uue nimega Elering). Projekti eesmärk on ühendada Baltimaade energiaturg Põhjamaade Nord Pooli nime kandva energiakaubanduse piirkonnaga.
Elektribörs.
Põhjamaade energiabörsil Nord Pool tehti juba 2005 aastal tehinguid 55,2 miljardi euro väärtuses. Börsil kaubeldakse füüsilise elektrienergiaga tulevikutehingute vormis. Börsil on 336 liiget, kes teevad börsil tehinguid või vahendavad sinna klientide tehinguid. Liikmete arvu järgi on enim Norra ja Rootsi ettevõtteid (vastavalt 44 ja 29 protsenti liikmete arvust), kuid on ka kaugemaid maid nagu Bermuda, Kaimanisaared ja Malta. Balti riikidest oli 2006 börsil vaid Leedust üks liige. Lisaks tehingute tegemisele ka arveldatakse börsi kaudu. Üheks tooteks börsil oli Euroopa Liidu CO2 saastekvoodid, selle toote osas oli 2006. aastal börsil 64 osalist 11 riigist. Nord Pooli osalised on elektritootjad, suurtööstused, jaotusvõrgud, elektri jaemüüjad, maaklerid ja investorid. Elektri hinda saab tehingute vormis kokku leppida ka viis aastat ette.
Elektribörs

Elektribörs on süsteem ("turuplats") elektri suures mahus müügiks ja ostmiseks. Elektribörsi eesmärgiks on lihtsustada ostjatel ja müüjatel lepingute sõlmimist. Elektribörsiks Põhjamaades on Nord Pool. Elektri börsihindu Eestis saab reaalajas jälgida veebilehel Elektri Börsihind, kus on kuvatud Nord Pooli andmetel järgmise päeva hinnagraafik, ajaloolised hinnad ning tarbijatele kasulikud tööriistad soodsaima tarbimisaja leidmiseks. Leht aitab koduomanikel ja ettevõtetel optimeerida elektritarbimist vastavalt börsihinna kõikumisele.
Elektriturg on elektri tootjate ja tarbijate vahelisi ärisuhteid hõlmav turg millega tagatakse elektri tootmise ja elektri tarbimise üldine tasakaal.
Energiaturg on energiakandjate turg, mis hõlmab kaugkütet, küttepuitu, vedelkütuseid, gaasi, elektrit jms.
Põhjamaade elektrienergiabörs.
Põhjamaade energiabörsil Nord Pool tehti juba 2005. aastal tehinguid 55,2 miljardi euro väärtuses. Börsil kaubeldakse füüsilise elektrienergiaga tulevikutehingute vormis. Börsil on 336 liiget, kes teevad börsil tehinguid või vahendavad sinna klientide tehinguid. Liikmete arvu järgi on enim Norra ja Rootsi ettevõtteid (vastavalt 44 ja 29 protsenti liikmete arvust), kuid on ka kaugemaid maid, nagu Bermuda, Kaimanisaared ja Malta. Balti riikidest oli 2006. aastal börsil vaid Leedust üks liige. Lisaks tehingute tegemisele ka arveldatakse börsi kaudu. Üheks tooteks börsil oli Euroopa Liidu CO2 saastekvoodid, selle toote osas oli 2006. aastal börsil 64 osalist 11 riigist. Nord Pooli osalised on elektritootjad, suurtööstused, jaotusvõrgud, elektri jaemüüjad, maaklerid ja investorid. Elektri hinda saab tehingute vormis kokku leppida ka viis aastat ette. 16. novembril 2007 allkirjastati Tallinnas lepe Põhjamaade ning Baltimaade ühtse energiaturu loomise alustamiseks.
Elektriturg

Elektriturg on elektri tootjate ja tarbijate vahelisi ärisuhteid hõlmav turg, millega tagatakse elektri tootmise ja elektri tarbimise üldine tasakaal.
Elektri hind elektrituru erinevates osades võib olla mitmesuguste tehniliste ja majanduslike piirangute tõttu erinev. Erineva hinnaga turupiirkondi nimetatakse hinnapiirkondadeks. Suuremahuline elektrienergia müük toimub elektribörsi vahendusel.
Eesti elektriturg.
Eestis tegutseb elektriturul erinevad elektriettevõtjad. Avatud elektriturule üleminekuks tuleb neil valmis olla info vahetamiseks teiste turuosalistega. Selleks tuleb selgitada välja, kus teistele turuosalistele vajalik informatsioon tekkib ning kes ja kuidas ja mis kujul seda hakkab väljastama. 
Alates septembrist 2012 on info vahetuseks turuosaliste vahel ja säilitamiseks avatud elektrituru andmeladu.
2007. aasta alguses lülitati töösse Eesti ja Soome energiasüsteeme ühendav merekaabel Estlink, mis oli esimene ühendus Baltimaade ning Põhjamaade energiasüsteemide vahel. 16. november 2007 kirjutati Tallinnas alla leping Põhjamaade ning Baltimaade ühtse energiaturu loomise alustamiseks. Kokkuleppe osapoolted on Põhjamaade energiabörs Nord Pool Spot, Eesti-Soome merekaabli osanik Finestlink, Läti energiafirma Latvenergo ja Eesti Energia tütarettevõte Põhivõrk OÜ (uue nimega Elering). Projekti eesmärk on ühendada Baltimaade energiaturg Põhjamaade Nord Pooli nime kandva energiakaubanduse piirkonnaga. 
Elektri börsihindu Eestis saab reaalajas jälgida veebilehel Elektri Börsihind, kus on kuvatud Nord Pooli andmetel järgmise päeva hinnagraafik, ajaloolised hinnad ning tarbijatele kasulikud tööriistad soodsaima tarbimisaja leidmiseks. Leht aitab koduomanikel ja ettevõtetel optimeerida elektritarbimist vastavalt börsihinna kõikumisele.
Energiaturg

Energiaturg on energiakandjate turg, mis hõlmab kaugkütet, küttepuitu, vedelkütuseid, gaasi, elektrit jms.
Euroopa energiaturg.
Vastavalt Euroopa Liidu direktiivile 2003/54/EÜ1 avanes alates 1. juulist 2007 Euroopa Liidu liikmesriikide kodanikele võimalus valida, kelle käest nad elektrit ja gaasi ostavad. Direktiiviga loodi energiaturul konkurentsitingimused, mille kohaselt jaotus- ja edastusvõrk kuulutatakse loomulikeks monopolideks, kuid energia tootjad ja tarnijad saavad tegutseda vaba konkurentsi tingimustes.
Eestile anti direktiiviga selles osas ajapikendust kuni 1. jaanuarini 2009, mil peab olema avatud 35% energiaturust, ja 100% turust peab olema avatud 1. jaanuarist 2013.
Jamestown (New Yorgi osariik)

Jamestown on linn USA-s New Yorgi osariigis Chautauqua maakonnas. Jamestowni linn piirneb Ellicotti linnaga ning asub Chautauqua järve lõunatipus. Chautauqua linn jääb 27 km loodesse. Geograafilised koordinaadid on 42°06′ N, 79°14′ W. 
Linna pindala on 23,5 km².
Elanike arv oli 2000. aasta rahvaloenduse andmetel 30 276. Linnas on palju rootsi ja itaalia päritolu elanikke. 
Linn on olnud puidutöötlemise, sealhulgas mööblitööstuse keskus ja suur madratsite tootja. Jamestowni on nimetatud ka maailma mööblipealinnaks. Kuigi suur osa neist ettevõtetest on viimasel ajal ära kolinud, on Jamestownis ikka veel suuri tehaseid.
Enne orjuse kaotamist USA-s oli Jamestown Underground Railroadi tähtis vahepeatus, kust Aafrika Metodisti Episkopaalse Siioni Kiriku kohalik kogudus põgenenud orje edukalt üle Erie järve Kanadasse viis. 
Linnaõigused saadi 19. aprillil 1886.
Steve Gustafson

Steve Gustafson (sündinud 10. aprillil 1957 Sevillas) on USA muusik. 
Ta asutas koos Dennis Drew'ga 1981. aasta alguses basskitarristina ansambli Still Life, mis hiljem sai nimeks "10,000 Maniacs". Mõlemad olid ansambli liikmed kogu selle tegevusaja jooksul.
Dennis Drew

Dennis Arnold Drew (8. augustil 1957 Jamestownis (New Yorgi osariik)) on USA muusik. 
Ta asutas koos Steve Gustafsoniga 1981. aasta alguses basskitarristina ansambli Still Life, mis hiljem sai nimeks "10,000 Maniacs". Mõlemad olid ansambli liikmed kogu selle tegevusaja jooksul.
Ta on Jamestowni raadiojaama WRFA üldjuht.
The Mills

The Mills oli USA ansambel Jamestownis (New Yorgi osariik), kus laulsid ja mängisid kitarri vennad Mark Liuzzo ja Paul Liuzzo ning John Lombardo ja trummi Mike Young. 
John Lombardo lahkus 1981 ansamblisse Still Life, mis hiljem sai nimeks 10,000 Maniacs.
Two Thousand Maniacs!

"Two Thousand Maniacs!" on 1964. aasta väikese-eelarveline "splatter film", mille režissöör ja stsenarist oli Herschell Gordon Lewis. Ta moodustab teise osa sama autori "veretriloogiast" ("The Blood Trilogy"), kuhu kuuluvad veel "Blood Feast" (1963) ja "Color Me Blood Red" (1965).
Film on tuntud värviliste detailsete vägivalla- ja piinamisstseenide poolest. Lavastus ja näitlemine on B-filmi tasemel. Film on saanud kultusfilmiks. 
Nimilaulu kirjutas ja laulis režissöör Lewis. 
Selle filmi mõjul võttis endale nime ansambel 10,000 Maniacs. 
Aastal 2005 tehti filmist uusversioon "2001 Maniacs", kus mängis Robert Englund.
Sisu.
Film põhineb Lerneri ja Loewe' muusikalil "Brigadoon" (1947).
Kuus põhjaosariikide turisti meelitatakse "redneck"'ide poolt lõunaosariikide linna Pleasant Valleysse aukülalistena pidustustel, millel tähistatakse saja aasta möödumist linna hävitamisest põhjaosariikide vägede poolt. Turistid lahutatakse ning sunnitakse osalema haigetes mängudes, mis lõpevad nende verise surmaga.
Sundvõnkumine

Sundvõnkumine on perioodiliselt muutuva välise (sundiva) jõu tõttu toimuv võnkumine. Elektrilises võnkesüsteemis võib pinge ja voolu võnkumine tekkida vahelduva elektromotoorjõu toimel. 
Välise jõu tehtav töö kompenseerib süsteemis tekkiva energiakao, mistõttu võnkumine on sumbumatu. Kui sundiva jõu sagedus läheneb süsteemi omavõnkesagedusele, siis kasvab sundvõnkumise amplituud järsult (vt resonants). Seejuures kasvab ka süsteemi summutav toime, mille tulemusena süsteemi resonantsisagedus väheneb ja võnkeamplituudi kasv pidurdub.
Werneri plaan

Werneri plaan oli 1970 ekspertide komisjoni poolt eesotsas tollase Luksemburgi peaministri Pierre Werneriga ette pandud plaan sõlmida tollases Euroopa Ühenduses valuutaliit ning kehtestada ühtne valuuta.
See plaan nurjus peamiselt seetõttu, et Richard Nixoni rahapoliitika ja 1971. aasta naftakriisi tõttu kukkus kokku Bretton Woodi süsteem ja rahvusvaheline valuutakord lakkas olemast. 
Plaan oli kolmeastmeline. 
Esimesel astmel (jaanuar 1971 kuni detsember 1973) tuli majanduspoliitikat koordineerida ning raha- ja krediidipoliitikat tugevdada. Peale selle tuli liberaliseerida kapitali liikumist. Ette olid nähtud ka sissejuhatavad meetmed struktuursete ja regionaalsete probleemide lahendamiseks ja maksude harmoneerimine. 
Oli puhkenud ökonomistide ja monetaristide vaheline tüli. Esimesed (eelkõige Saksamaa ja Holland) pidasid vajalikuks koordineerida majanduspoliitikat, teised (Prantsusmaa, Belgia, Luksemburg) seadsid sihiks valuutade koordineerimise. Werneri plaan nägi ette mõlemat protsessi. 
22. märtsil 1971 jõudis Euroopa Ühenduste Nõukogu kokkuleppele Majandus- ja Valuutaliidu järkjärgulises realiseerimises. See nurjus kriisi tõttu. Kriisi elas üle ainult Euroopa Vahetuskursiliit ("valuutauss"), mis lubas osalevatele valuutadele kõikumist ainult kitsastes piirides. Sellesse liitu jäid ainult Saksamaa, Holland, Belgia, Luksemburg ja Taani. Teised Euroopa Ühenduse riigid langesid välja, sest nende valuutade väärtus langes liiga kiiresti. Alles 1979 käivitus jälle Euroopa valuutasüsteem, et Euroopa Ühenduses tekiks tihe majanduslik ja valuutapoliitiline koostöö.
Ravi Shankar

Pandit Ravi Shankar (bengali রবি শংকর, रविशंकर; ("Pandit" tähendab sanskriti keeles "õpetatud" ning on aunimetus); kodanikunimega Rabindra Shankar Chowdhury; 7. aprill 1920 Varanasi – 11. detsember 2012 San Diego, California) oli bengali päritolu India sitarimängija ja helilooja.
Ravi Shankar õppis sitarimängu Baba Allauddin Khani käe all ning tema esimene avalik esinemine toimus 1939. aastal. Alates 1940. aastatest kirjutas ta ka muusikat, sealhulgas filmimuusikat.
1950. aastate teises pooles hakkas Shankar esinema Euroopas ja Põhja-Ameerikas, populariseerides nii India klassikalist muusikat. Shankarilt võttis õppetunde teiste seas The Beatlesi liige George Harrison, kes nimetas teda maailmamuusika ristiisaks. 1967. aastal esines Shankar koos tablamängija Ustad Allah Rakhaga Monterey festivalil, 1969. aastal Woodstocki festivalil ja 1971. aastal Harrisoni korraldatud kontserdil Bangladeshi heaks. 2002. aastal osales ta koos oma tütre Anoushka Shankariga George Harrisoni mälestuskontserdil.
1999. aastal tunnistati Shankarit India kõrgeima tsiviilautasu Bharat Ratnaga. 2013. aastal pälvis ta postuumselt Grammy elutööauhinna,varem oli ta saanud neli Grammy auhinda. 1998. aastal pälvis ta Polari muusikaauhinna.
Shankar on USA džässlauljanna Norah Jonesi ja sitarimängija Anoushka Shankari isa.
Bonifatius IV

Bonifatius IV (ka Bonifacius IV) oli paavst 608–615. Ta oli 67. paavst.
Bonifatius sündis 550 aasta paiku Valerias L'Aquila provintsis. Ta oli "Liber Pontificalise" järgi arst Johannese poeg.
Bonifatius võis olla Roomas San Sebastiano fuori le Mura kloostri munk, siis Gregorius I ajal aastal 591 diakon (kardinaldiakon) ja hiljem paavsti alade administraator ("dispensator").
Paavstiks saamine.
Bonifatius IV pühitseti paavstiks ajaloolase Louis Duchesne järgi 25. augustil, kuid Philipp Jaffé järgi 15. septembril 608, kui Bütsantsi keiser Phokas oli teda tunnustanud.
Poliitilised olud.
Bonifatius IV ajal tabasid Roomat näljahäda, katk ja mitmed üleujutused.
Ta sai hästi läbi Bütsantsi keisri Phokase ja tema järeltulija Herakleios I-ga.
Kolme peatüki tüli.
Aastal 613 saatis iiri munk Columbanus paavstile Lombardia kuninga Agilulfi õhutusel kirja, milles taunis kolme teoloogi (Theodoros Mopsuestiast, Theodoretos Cyrrusest ja Ibas Edessast) hukkamõistmist ja kutsus vaidlust arutama kirikukogul.
Suhtumine munklusse.
Bonifatius IV suhtus munklusse soosivalt. "Liber Pontificalise" andmetel muutis ta paavstiks saanult oma Roomas asuva kodu kloostriks.
Aastal 610 pidas ta Roomas sinodi, millega reguleeriti kloostrikorda.
Misjon.
Londoni piiskop Mellitus viibis aastal 610 Roomas ja kohtus paavstiga, kellega ta arutas inglise kiriku probleeme. Ta osales sinodil, mille otsustega reguleeriti kloostrikorda.
Paavst saatis Mellitusega kirju Canterbury piiskopile Laurentiusele ja Kenti kuningale Ethelbertile.
Palliumi saatmine.
Bonifatius IV saatis 23. augustil 613 palliumi Arlesi metropoliidile Florianusele.
Ordinatsioonid.
Bonifatius IV ordineeris "Liber Pontificalise" järgi 35 piiskoppi ja 8 diakonit.
Tema ajast on teada kaks uut kardinali: Marinus ja Theodorus.
Bonifatius IV kultuuriloos.
"Liber Pontificalise" andmetel muutis Bonifatius IV 13. mail 609 Rooma Pantheoni kirikuks, mille ta pühitses neitsi Maarjale ja märtritele. Uude kirikusse viidi katakombidest 28 kaarikutäit märtrite luid.
Surm.
Bonifatius IV suri Louis Duchesne järgi 8. mail, kuid Philipp Jaffé järgi 25. mail 615 Roomas ja maeti Rooma Peetri kirikusse. Tema säilmed maeti ümber aasta 1100 paiku, siis 13. sajandil ja viimati 21. oktoobril 1603.
Bonifatius IV austatakse katoliku kirikus pühakuna, kelle mälestuspäev on 25. mail ja 1. juunil. Tema austamisest on teada alles Bonifatius VIII ajast.
Adru

Adru (ladina keeles "fucus") on pruunvetikate ja punavetikate hulka kuuluvad makrovetikad.
Megabunus diadema

Megabunus diadema on Euroopas laialt levinud koibikuline. Teda on leitud Islandilt, Lääne-Norrast, Suurbritanniast, Lääne-Prantsusmaalt, Belgiast ja Põhja-Hispaaniast.
Elab ta tavaliselt samblas ja omab oma ümbrusega sarnast kaitsevärvust, tehes ennast liikumatult raskesti märgatavaks. Tema teine jalapaar võib olla 35 mm pikk. 
"Megabunus diadema"t on nähtud surusääsklastest toitumas.
Amasya provints

Amasya provints on 1. järgu haldusüksus (provints) Põhja-Türgis. Provintsi keskus on Amasya.
Tänapäeval on provints tuntud oma väikeste, kuid väga hea maitsega õunte poolest, samuti tubaka ja mooniseemnete poolest.
Amasya ringkond

Amasya ringkond on ringkond (2. järgu haldusüksus) Türgis Amasya provintsis. 
See võtab enda alla 1730 km² suuruse ala, rahvaarv on 133 000, kellest 74 000 elavad Amasya linnas ja ülejäänud ümbritsevates külades.
Harilik pikkjalg

Harilik pikkjalg ("Phalangium opilio") on koibikuliste liik, üks viiest perekonna "Phalangium" liigist, keda võib leida ka Euroopast.
Nad on omnivoorid, kes söövad ka taimekahjureid. Võivad süüa ka surnud kahjureid. On uuritud tema kasutamist ka kahjurite tõrjeks põllumajanduses.
Amritsar

Amritsar on linn Indias Pandžabi osariigis, Amritsari ringkonna halduskeskus.
Amritsaris asub Kuldtempel, sikhide usukeskus. Linna asutas 1577. aastal Ram Das, 4. sikhide guru. Algne nimi oli Ramdaspur.
1919 toimus linnas Amritsari veresaun.
5. juunil 1984 lasi India peaminister Indira Gandhi sõjaväel rünnata Kuldtemplit, kuhu oli varjunud sikhide sõjapealik Jarnail Singh Bhindranwale. Rünnakus hukkus üle 500 inimese, osa templist hävis. Selle tagajärjel tapsid 31. oktoobril 1984 sikhidest ihukaitsjad Indira Gandhi. 
85% linna elanikest on sikhid. Enamik neist räägib pandžabi keelt.
Amritsari Raja Sansi rahvusvaheline lennujaam asub kesklinnast 11 km loodes.
Linnas on mitu kõrgemat õppeasutust, näiteks Guru Nanak Devi Ülikool, Hindu Kolledž ja Amritsari Polütehnikum.
Morgan Tsvangirai

Morgan Richard Tsvangirai (10. märts 1952 – 14. veebruar 2018) oli Zimbabwe poliitik ja inimõiguslane.
Ta oli Zimbabwe peaminister 11. veebruarist 2009 kuni peaministri ameti kaotamiseni 11. septembril 2013.
Ta abiellus Susan Tsvangiraiga 1978. Abielust sündis kuus last.
Morgan Tsvangirai oli president Robert Mugabe vastase opositsiooni liider ning ühenduse Liikumine Demokraatliku Muutuse eest juht alates selle asutamisest 1999. aastal.
Ta võitis 2008. aasta presidendivalimiste esimeses voorus Robert Mugabet, kuid loobus kandideerimisest enne teist vooru, sest ei pidanud valimisi demokraatlikeks.
Septembris 2008 peetud võimukõneluste tulemusel otsustati Morgan Tsvangirai määrata taasasutatud Zimbabwe peaministri ametikohale. Ägedad läbirääkimised valitsuse kohtade jagamise üle kestsid 2009. aasta veebruari alguseni, mil jõuti kokkuleppele Morgan Tsvangirai juhitava partei ja president Mugabe juhitava Zanu-PF-i ühisvalitsuse moodustamises. Valitsus astus ametisse 11. veebruaril 2009.
6. märtsil 2009 sattus Tsvangirai oma naisega autoõnnetusse, kui tema auto põrkas Harare lähedal kokku vastassuunas tulnud veokiga. Veok kuulus USA Rahvusvahelise Arengu Agentuurile (USAID). Õnnetuse põhjustas veokijuht, kes väidetavalt rooli taga magama jäi. Tsvangirai viidi haiglasse väikeste pea- ja kaelavigastustega, kuid tema abikaasa Susan hukkus õnnetuses. Järgmisel päeval teatasid Liikumise Demokraatliku Muutuse eest töötajad, et Tsvangirai sõnul põhjustas veokijuht õnnetuse tahtlikult. USA endine suursaadik Zimbabwes Tom McDonald süüdistas Robert Mugabet atentaadis, tuues välja, et minevikus on Zimbabwe opositsioonitegelastega teedel teisigi seletamatuks jäänud õnnetusi toimunud. Samal päeval väitis Tsvangirai ise CNN-ile, et ei usu õnnetuse tahtlikku korraldamist.
5. aprillil 2009, mõned päevad pärast seda, kui Tsvangirai taas tööle asus, leiti tema pojapoeg Sean oma kodus Harares ujumisbasseinist uppununa.
American Broadcasting Company

American Broadcasting Companies, Inc. (lühend ABC) on USA üleriigiline erameediakontsern (telejaamade võrgustik). 2008. aastal olid ABC telesaated USA-s kõige vaadatavamad.
Ettevõte tekkis 1943. aastal, kui Edward John Noble ostis pärast Föderaalse Kommunikatsioonide Komisjoni otsust, et Radio Corporation of America (RCA) peab ühe oma kahest raadiojaamade võrgustikust võõrandama, NBC Blue Networki. 1945. aastast kannab firma nime ABC. Aastal 1985 võttis Warren Buffetti olulisel osavõtul palju väiksem meediaettevõte Capital Cities tollase rekordsumma 3,5 miljardi USA dollari eest ABC üle. Uue firma Cap Cities/ABC võttis 1996 üle The Walt Disney Companyle. Ta on nüüd osa Disney-ABC televisioonigrupist.
Peakorter on New Yorgis Manhattanil. Programmikontorid asuvad Californias Burbankis Walt Disney stuudiote ning Walt Disney Company peakorteri kõrval.
Raadiosaateid alustati 12. oktoobril 1943 ja telesaateid 19. aprillil 1948.
ABC telejaamade lipulaev on New Yorgi WABC-TV.
ABC saated levivad USA-s, Kanadas, Mehhikos ja Kariibi mere saartel.
ABC tunnuslause on "Start Here".
ABC (Hispaania ajaleht)

ABC on Hispaania konservatiivne ja monarhistlik ajaleht, üks kolmest Hispaania suurest kvaliteetlehest lehtede El País ja El Mundo kõrval ning nende järel tiraažilt kolmas päevaleht. Ta ilmub Madridis.
See alustas ilmumist 1. jaanuaril 1903 nädalalehena, juunist 1903 hakkas see ilmuma kaks korda nädalas ja 1. juunist 1905 päevalehena. 
ABC asutas Torcuato Luca de Tena y Álvarez-Ossorio. Praegu annab seda välja Diario ABC S.L, mis kuulub Vocento gruppi. 
Praegu ilmuvad Madridi piirkonna, Valencia piirkonna, Kataloonia, Castilla-Leóni, Andaluusia, Galiitsia ja Kanaari saarte ning Sevilla, Córdoba ja Toledo linna eriväljaanne. Brüsselis ilmub välismaa väljaanne. 
Aastani 1912 ilmus see ainult pealinnas, siis hakati välja andma ka provintside väljaannet. Alates 1929 ilmub Sevilla kohalik väljaanne. Kui kuulutati välja teine Hispaania vabariik, hakkasid kõik nimekad monarhia pooldajad kirjutama selles väljaandes. Kui 18. juulil 1936 algas Hispaania kodusõda, võttis Rahvarinde valitsus Madridis ABC üle. Kodusõja ajal ilmus seetõttu kaks ABC versiooni: Madridis anti välja vabariiklaste väljaannet, Sevillas andsid algsed omanikud välja rahvuslaste lehte. 
Kui Francisco Franco väed 28. märtsil 1939 Madridi sisse marssisid, anti ABC Madrid algsetele omanikele tagasi. Juba järgmisel päeval avaldasid nad oma esimese uue väljaande. See ilmus numbriga 10 345, mis järgnes vahetult 18. juulil 1936 ilmunud lehe numbrile. Franco ajal sai ABC jälle Hispaania kõige ostetumaks leheks. 
Nüüd on see langenud kvaliteetlehtede seas kolmandale kohale, ja ka spordipäevalehel Marca on suurem tiraaž. Aastal 2006 müüdi päevas keskmiselt 240 225 eksemplari. 
ABC on praegu ainuke leht Hispaanias, mis ilmub foolioformaadis klambriga köidetuna. Esiküljel on värviline pilt. Tuntud on kolmanda lehekülje artikkel. Stiil on kõrge, konservatiivne ja monarhistlik. Lehel on palju tuntud kolumniste.
Abbt

Abbt on perekonnanimi, nime Abt variant. 
Nime esimene kandja pidi olema kuidagi abtiga seotud, tema teenistuses või temast sõltuv. 
Nürnbergist on aastast 1363 teada C. Abbt
Villem Tamm (tõstja)

Villem Tamm (9. märts 1912 Ufa kubermang – 31. juuli 1973 Lehtse) oli eesti sportlane ja politseiametnik.
Ta sündis Laiuse kihelkonnast pärit August Tamme ja Salatsi kihelkonnast pärit läti päritolu Eliisabeti kolmanda pojana. 1921. aastal tuli pere Eestisse, elama asuti taas Tartumaale. Ta käis koolis Hugo Treffneri Gümnaasiumis, hiljem õppis aga politseinikuks. 
1938. aastal sai Tammest konstaabel Virtsus, samaaegselt tegeles ta ka tõstmise, kergejõustiku ja laskespordiga. Parimaid tulemusi saavutas ta esimesel tõstmises, tõustes 1940. aastaks Eesti raskejõustiklaste seltskonna tippu. 1941. aasta kevadel käis ta Eesti NSV koondise koosseisus võistlemas veel Gruusias, kuid 14. juunil 1941 küüditati ta Siberisse. Mõni aasta hiljem mõisteti talle 10 aastat vangistust koos 5-aastase asumisel olemisega. Tagasi Eestisse sai ta tulla alles 1956. aastal, siis asus ta elama oma vanemate juurde Lehtsesse. 
Ka seejärel jätkas ta tõstespordiga tegelemist, saades mitmekordseks Paide rajooni meistriks. Kuni aastani 1958 õppis ta Jänedal isa juures piiritusevabriku tehnoloogiks, sest tal kui represseeritul oli raske muud töökohta leida. Ta töötas kuni 1972. aastani Lehtse piiritusevabrikus (asus Kurge asunduses), kuigi ta ise oli täiskarsklane. 
Tamm suri 61-aastaselt infarkti.
Isiklikku.
Tema noorem vend Eduard Tamm oli samuti sportlane, kes osales edukalt ka veteranide spordivõistlustel.
1958. aastal abiellus Villem Tamm Milja Postiga, kellega ta oli tutvunud juba 1939. aastal, kuid Teine maailmasõda ja okupatsioonid olid nad viinud ligi 20 aastaks lahku. Järgmisel aastal sündisid neil kaksikud tütred Tiiu ja Ulvi Tamm.
Kasai jõgi

Kasai on jõgi Aafrika keskosas, Kongo jõe vasakpoolne lisajõgi. Ta on 2153 kilomeetrit pikk.
Kasai algab Bié platoolt Angolas. Ülemjooksul voolab itta, seejärel 400 km põhja suunas, moodustades loodusliku piiri Angola ja Kongo DV vahele. Saarterikas jõgi on seal kuni 10 km lai. Kongo nõos pöördub loodesse. Alamjooksul nimetatakase jõge Kwa. Suubub Kongo jõkke 170 km Kinshasast loodes. Kõrgvee ajal küündib suudmes veehulk 12 000 m³ sekundis.
Jõgi on tuntud ka nimede Kassabi, Ibari, Nkutu, Kassai ja Cassai all.
Pikimad lisajõed on Kwango, Fimi ja Sankuru.
Pandžabi keel

Pandžabi keel on peamiselt India Pandžabi osariigis ja Pakistani Pandžabi provintsis räägitav indoeuroopa keelkonna indoiraani harusse kuuluv india keel. Pandžabi keelt rääkis 1998. aastal emakeelena üle 104 miljoni inimese, millega see on maailmas umbes 10. kohal. Pandžabi keelt räägitakse ka Suurbritannias, USAs, Kanadas ja Austraalias.
Pandžabi keel on üks India 22 ametlikust keelest. Pakistanis on pandžabi keel ametlik keel Pandžabi provintsis, seda räägib emakeelena 45% Pakistani elanikest.
Pandžabi keelt kirjutatakse Indias brahmi kirjaga sarnanevas gurmuki kirjas ja Pakistanis araabia kirjal põhinevas šahmuki kirjas. Kirjakeel põhineb "majhi" murdel.
Pandžabi keel on toonikeel.
Faisalabad

Faisalabad on linn Pakistanis Pandžabi provintsis, Faisalabadi ringkonna keskus. 
Faisalabad on Pakistani suuruselt kolmas linn Karachi ja Lahore'i järel.
Linna asutasid 1895. aastal britid. 1977. aastani oli linna nimi Lyallpur kindralkuberner Charles James Lyalli järgi. Praegune nimi pandi Saudi Araabia kuninga Fayşal ibn ‘Abd al-‘Azīz Āl Sa‘ūdi järgi.
Neutronmürk

Neutronmürk ehk tuumamürk on tuumakütuses leiduv lisaaine isotoop, mis neelab sama energiatasemega neutroneid, mis tekitavad tuumakütuses ahelreaktsiooni. Kuna neutronmürk neelab neutroni ilma tuumalõhustumist põhjustamata, siis vähendab neutronmürgi olemasolu tuumakütuses selle ahelreaktsioonivõimet.
Tuumapommis kasutatav tuumkütus püütakse puhastada kõikidest võimalikest neutromürkidest, et tagada tuumapommi kütuse võimalikult täielik lõhustumine ahelreaktsiooni tulemusena enne kütuse laialipaiskumist plahvatuse mõjul. Tuumareaktoris, mille tuumakütust põletatakse pikema aja jooksul, arvestatakse neutronmürkide tekkimisega ning kasutatakse neid ka ahelreaktsiooni aktiivsuse reguleerimiseks.
Sonsee

Sonsee (õieti Tyrone Taylor; sündinud 16. septembril 1971 Brooklynis New Yorgis) on Ameerika Ühendriikide räppar, muusikaprodutsent, DJ ja näitleja. 
Ta on tuntud ka Sonee Seeza ja Suave nime all.
Tegutseb alates 1990. aastast.
Môco

Môco (ka "Morro de Moco") on mägi Angolas, riigi kõrgeim tipp. Asub riigi lääneosas Bié platool, Huambo provintsis. Kõrgus 2620 m.
Sündinud 19. oktoobril

"Siin artiklis loetletakse 19. oktoobril sündinud tuntud inimesi.
Huambo provints

Huambo provints on 1. järgu haldusüksus (provints) Angolas. 
Huambo provintsis asuv Môco on Angola kõrgeim tipp.
Provints jaguneb 11 omavalitsuseks, mis jagunevad 37 vallaks.
José Eduardo Agualusa

José Eduardo Agualusa (sündinud 13. detsembril 1960 Huambos) on Angola kirjanik ja ajakirjanik.
Ta sündis Huambos valgete portugali asunike peres, on elanud pikka aega Lissabonis ja seejärel Rio de Janeiros.
Ta on avaldanud ajaloolisi romaane, jutukogusid ja ühe luulekogu.
2006. aastal asutas ta Brasiilias kirjastuse Língua Geral.
Arlindo Barbeitos

Arlindo do Carmo Pires Barbeitos (24. detsember 1940 Catete – 31. märts 2021) oli Angola luuletaja.
Ta põgenes Angolast poliitilistel põhjustel 1961. aastal ning sai doktorikraadi etnoloogias Frankfurdi ülikoolist. Töötas professorina Berliini Vabas Ülikoolis. 1975 naasis Angolasse ja töötas Angola Ülikoolis.
Tema luules on mõjutusi traditsioonilisest Aafrika luulest ning hiina ja jaapani luulest.
Lammutamine

Lammutamine on ehitustöö, mis seisneb ehitise või selle osa purustamises selle kõrvaldamine eesmärgil.
Diplomaatiliste suhete katkestamine

Diplomaatiliste suhete katkestamine teise riigiga on diplomaatilise esinduse töö demonstratiivne katkestamise selles riigis.
Diplomaatilised suhted katkestatakse protestina teise riigi mingi sammu vastu. 
Diplomaatiliste suhete katkestamine ei too automaatselt kaasa konsulaarsuhete katkestamist.
Akō

Akō on linn Jaapanis Hyōgo prefektuuris. Asub Aioi ja Bizeni vahel Seto ääres.
Linna keskel asub Akō kindlus.
Ako

Ako oli Holmi liivlaste vanem, keda on mainitud Henriku Liivimaa kroonikas.
Tema nimi arvatavasti germaani päritolu.
Ako oli Riia piiskopi vastase võitluse juht Liivi ristisõja algusaastatel. 1206. aastal organiseeris ta ümberkaudsete valitsejate ühisrinnet Riia ründamiseks, kutsudes endaga liituma Polotski vürsti, turaidalasi ja leedulasi. Suvel Holmi linnuse juurde kogunenud ühisväkke õnnestus tal lõpuks peale kohalike liivlaste saada turaidalsed ja mõned leedulased, kes aga said lüüa piiskop Alberti saadetud ristisõdijate ja Mõõgavendade ordu väelt 4. juunil toimunud lahingus, kus hukkus ka Ako ise. Tema pea saadeti võidumärgina Riiga Albertile.
Besee

Besee (prantsuse keelest "baiser" ‚musi‘, ) on magustoit vahustatud munavalgest ja tuhksuhkrust. Another name for them is "forgotten cookies",&lt;ref&gt;
Amagasaki

Amagasaki on linn Jaapanis Hyōgo prefektuuris. Asub prefektuuri kaguservas Ōsaka lahe ääres.
Amagasaki on tööstuslinn, peamised tööstusharud on terase-, farmaatsia-, keemia-, tekstiili- ja klaasitööstus. Linnas on ka mitu õlletehast ja laevaremonditehas.
Ajalugu.
Teise maailmasõja ajal sai linn tõsiseid purustusi USA pommirünnakutes.
25. aprillil 2005 toimus Tsukaguchi ja Amagasaki jaama vahel rongiõnnetus, kui liiga kiiresti sõitnud kiirrongi 7 vagunit kurvis rööbastelt maha sõitsid ja osa neist 9-korruselise majja sisse sõitis. Õnnetuses hukkus 107 inimest, vigastada sai 540.
Menstruatsioonitaoline vereeritus

Menstruatsioonitaoline vereeritus ehk menstruatsioonitaoline veritsus on vereeritus tupest, mida põhjustab emaka limaskesta füsioloogiline seisund, kui sellele ei eelne ovulatsiooni (nagu menstruatsiooni puhul).
See esineb tavaliselt veres östrogeeni ja prostegerooni sisalduse vähenemise tõttu (sama signaal kutsub vereerituse esile ka menstruatsiooni puhul). Sel juhul esineb regulaarne menstruatsioonitaoline vereeritus tavaliselt rasestumisvastaste tablettide tarvitamisel tabletitsüklite vaheajal. Samuti esineb see hormoonravikuuri lõppemisel. Sel juhul toimub emaka limaskesta irdumine aeglasemalt ja vähem täielikult kui menstruatsiooni korral. Vereeritus algab kolm-neli päeva pärast tabletitsükli või hormoonravi lõppu.
Menstruatsioonitaolist vereeritust võib esineda ka pärast selliseid günekoloogilisi protseduure nagu emakaõõne abrasioon.
Hiina Taipei

Hiina Taipei (hiina keeles 中華臺北 või 中华台北 "Zhōnghuá Táiběi") on nimi, mille all osaleb Hiina Vabariik (Taiwan) mõnes rahvusvahelises organisatsioonis ja peaaegu kõikidel spordivõistlustel.
Eduard Tamm (sportlane)

Eduard Tamm (8. juuli 1914 Ufa kubermang – 21. september 2010 Rakvere) oli eesti sportlane ja spordipedagoog.
Tamme vanemad olid August ja Elisaveta Tamm. Kuni 1921. aastani elas perekond Venemaal, siis rändas perekond Eestisse.
1934. aastal lõpetas Tamm Jäneda põllutöökooli ja 1939. aastal sõjakooli. Juba aasta varem oli temast saanud kaadriohvitser Ratsarügemendis. Eesti sõjaväkke jäi ta kuni riigi okupeerimiseni ja oli kuni 1941. aastani ka Punaarmees. Aastal 1944 mobiliseeriti ta aga Saksa sõjaväkke, kus ta teenis piirikaitserügemendis. 
Pärast seda, kui NSV Liit Eesti uuesti okupeeris, õnnestus Tammel 1946. aastal lõpetada Tartu Riiklik Ülikool spordipedagoogika erialal, kuid kaks aastat hiljem arreteeriti ta kodumaa reetmise süüdistusega ning talle määrati karistuseks 25 aastat vabadusekaotust koos viieaastase sundasumisega. Esialgu saadeti ta Magadani oblastisse Beregovoilagi, seejärel Irkutski oblastisse Taišetlagi, 1950. aastal aga tagasi Magadani oblastisse Kolõmasse.
1956. aastal Tamm vabastati ning ta naasis Eestisse.
Aastatel 1945–1948 töötas ta vanemõpetajana Tartu Riiklikus Ülikoolis, 1956–1979 aga Tallinna Polütehnikumis kehalise kasvatuse ala juhatajana, hiljem Tallinna Polütehniline Instituudis-s õppemeistrina.
Spordiga hakkas Tamm tegelema juba nooruses, võisteldes kergejõustikus, ujumises, suusatamises ja ratsutamises. Alates 1970. aastatest osales ta suure eduga ka veteranide võistlustel. 1991. aastal võitis ta veteranide ülemaailmsetel sisemängudel kõrgushüppe ja 1999. aastal krooniti ta samal alal oma vanuseklassi maailmameistriks. 2000. aastal võitis ta veteranide EM-ilt aga kaks kulda. Tamm tegeles spordiga kuni 90. eluaastani. Suure osa oma medalitest on ta andnud Eesti Spordimuuseumile.
Isiklikku.
Tema vanem vend oli raskejõustiklane ja politseinik Villem Tamm.
Simpsonite jõulud

"Simpsons Roasting on an Open Fire" on joonissarja "Simpsonid" esimene jagu, mis jõudis ekraanile 17. detsembril 1989.
Sündmustik.
Homer, Marge ja Maggie on Springfieldi algkoolis Barti ja Lisa esinemist vaatama tulnud. Lisa soovib jõulukingiks poni ja Bart tätoveeringut. Marge ütleb, et Bart ei saa seda ning Homer, et kui Bart seda tahab, siis peab ta selle eest ise maksma.
Kui Marge, Bart ja Lisa jõulusisseoste teevad, hiilib Bart minema ning laseb endale tätoveeringu teha. Bart tahab saada tätoveeringut kirjaga "Mother" (ema). Marge aga sekkub ja tätoveerija jõuab kirjutada ainult "Moth" (koi). Marge laseb tätoveeringu kalli laseroperatsiooni abil eemaldada.
Samal ajal, kui Homer Springfieldi tuumajaamas tööl on, teatab jaama omanik hr Burns, et tuumajaama turvalisust parandati hindu tõstmata ja palkasid vähendamata ning töölised ei saa jõulupreemiat.
Kui Homer kuuleb sellest, et nende jõuluraha läks Barti tätoveeringu eemaldamisele, otsustab ta Marge'ile mitte rääkida, et ei saanud jõulupreemiat, ja teeb ise jõuluoste (ostab odavad kingitused poest, kus miski ei maksa üle 5 dollari).
Homer tahab kuuske osta, aga kõige odavam kuusk maksab 45 dollarit ning ta peab selle metsast varastama. 
Seejärel läheb ta kaubamajja jõuluvanana tööle, aga lõpus saab ainult 13 dollarit.
Pärast seda lähevad Homer ja Bart koos Barneyga koerte võiduajamisele. Homer teeb panuse koerale Jõuluvana Väike Abiline, kusjuures võiduvõimalus on 99:1 – paraku jääb koer viimaseks. Esimeseks tuleb koer Keeristorm, kellele tegi panuse Barney. Omanik jätab Jõuluvana Väikese Abilise maha ning Homer ja Bart võtavad ta endale.
Kui Homer ja Bart koju jõuavad, tunnistab Homer Marge'ile üles, et ta ei saanud jõulupreemiat, ning kink jäi ostmata. Kuid Jõuluvana Väike Abiline arvati heaks jõulukingiks ja jõulud olid seega hästi läinud.
Pere laulab jõululaulu "Rudolph The Red Nosed Reindeer", millele Bart ja Lisa oma kommentaaridega vahele segavad. Laulureale "Rudolph, punaninast põhjapõder, sa lähed ajalukku" lisab Bart: "nagu hunn Attila," mispeale Homer teda kägistama hakkab.
Adeodatus I

Adeodatus I (ka Deusdedit I) oli paavst 615–618. Ta oli 68. paavst.
Adeodatus sündis Roomas. Ta oli alamdiakon Stephanuse poeg.
Ta oli Gregorius I ajal diakon (kardinaldiakon). Hiljem sai temast Santi Giovanni ehk Paolo kiriku preester.
Tema nimekujuga on allikates segadus; võimalik, et see on põhjustatud nime tähendusest: "a deo datus" tähendab ladina keeles "Jumala poolt antud", "Deus dedit" aga "Jumal on andnud". "Liber Pontificalises" on teda nimetatud algul Deusdeditiks ja hiljem Adeodatuseks.
Paavstiks saamine.
Adeodatus I pühitseti paavstiks 19. oktoobril 615, kui Bütsantsi keiser Herakleios I oli teda tunnustanud. Ta oli esimene preester pärast Johannes II-t, kes valiti paavstiks. Ta oli paavstiks saades üsna eakas.
Poliitilised olud.
Adeodatus I ajal tabasid Roomat maavärin ning mitmesugused haigused, nagu pidalitõbi ja katk. Itaalias viibinud Bütsantsi väed ei saanud palka, mis tõi sõdurite seas kaasa mässu, mille käigus tapeti eksarh Johannes.
Paavst kohtus Roomas uue eksarhi Eleutheriusega, kes siirdus seejärel mässu maha suruma. Peatselt asus Eleutherius mässama Bütsantsi vastu, kuid sai Roomat rünnates surma.
Suhtumine munklusse.
Adeodatus I taunis munklust ja nõudis munkadelt, kes olid Gregorius I-lt saanud varasid, nende üleandmist sekulaarvaimulikele.
Sellele vaatamata on mõned kirikuajaloolased pidanud teda benediktiini mungaks, kuid paljud kirikuajaloolased pole seda fakti kinnitanud.
Bulla.
Adeodatus I oli esimene paavst, kes andis välja bulla ja kasutas selle kinnitamiseks vastavat pitserit.
Liturgilised otsused.
Adeodatus I lubas vaimulikel pidada päevas (hommikul ja õhtul) või eri kirikutes kahte missat ("Liber Pontificalise" teksti tõttu erinevad tõlgendused).
Ordinatsioonid.
Adeodatus I ordineeris 29 piiskoppi, 14 preestrit ja 15 (või 5) diakonit. Tema ajal sai preestriks hilisem paavst Bonifatius V.
Surm.
Adeodatus I suri 8. novembril 618 Roomas võib-olla katku ja maeti Rooma Peetri kirikusse. Ta oli esimene paavst, kes oma surivoodil andis korralduse jagada paavsti rahaline pärand vaimulikele pärast oma surma.
Teda austatakse katoliku kirikus pühakuna, kelle mälestuspäev on 8. november.
Hinnang.
Honorius I iseloomustas Adeodatus I-t kui lihtsat, vaga, tarka ja arukat vaimulikku. Ta oli pärimuse järgi suudelnud katkuhaigete haavu.
Bonifatius V

Bonifatius V (ka Bonifacius V) oli paavst 619–625. Ta oli 68. paavst.
Bonifatius sündis Napolis. Ta oli Johannese poeg.
Ta oli Adeodatus I ajal San Sisto kiriku preester (kardinalpreester).
Paavstiks saamine.
Bonifatius V pühitseti paavstiks 23. detsembril 619, kui Bütsantsi keiser Herakleios I oli teda tunnustanud. Pikk interregnum oli põhjustatud arvatavasti sellest, et keiser sõdis samal ajal Pärsiaga.
Suhted Northumbria kuningaga.
Bonifatius V kirjutas aastal 625 Northumbria kuningale Edwinile ja tema abikaasale Æthelburgile.
Suhtumine munklusesse.
Bonifatius V taunis munklust.
Liturgilised otsused.
Bonifatius V kinnitas kirikute asüüliõiguse.
Ta sätestas, et ainult preestrid tohivad märtrite reliikviaid transportida. Seni tegid seda akolüüdid.
Ta sätestas, et akolüüdid ei tohi Lateraani basiilikas ristida diakonite asemel.
Ta sätestas, et kiriku notarid peavad alluma tsiviilõigusele.
Misjon.
Bonifatius V kirjutas Canterbury piiskopile Mellitusele ja Rochesteri piiskopile Justusele. Ta saatis aastal 624 Justusele palliumi.
Ordinatsioonid.
Bonifatius V ordineeris 29 piiskoppi, 26 või 27 preestrit ja 4 diakonit.
Bonifatius V kultuuriloos.
Bonifatius V lasi rajada Roomas Nicomedia kalmistu.
Surm.
Bonifatius V suri 25. oktoobril 625 Roomas ja maeti Rooma Peetri kirikusse.
Ta jättis surres vaimulikele pärandi.
Paranenud ravist hoolimata

"Paranenud ravist hoolimata" (originaali pealkiri "Parantunut hoidosta huolimatta – Päättömiä potilaskertomuksia") on Mervi Marttila kirjutatud raamat kõikvõimalikest keeleapsakatest meditsiinilises suhtlemises. Raamat ilmus Soomes 2005. aastal kirjastuse Otava väljaandel.
Oma eessõnas ütleb autor, et ta on aastaid töötanud haigla osakonnasekretärina ja kirjutanud diktofonilindilt maha arstide dikteeritud juttu. Autor ei taha väita, et Soome arstid oleksid mingilgi määral ebakompetentsed, vaid et teinekord moodustuvad kiiruga loetud sõnadest absurdsed laused. Eessõna lõpus ütleb autor, et raamatus toodud ehedad sõnavääratused on naerutanud nii teda ennast kui ka tema kolleege.
Plagiaat.
Humoorikas teos on nii vaimukas, et aeg-ajalt esitatakse raamatu teksti plagiaadina – pärit olevana mujalt, lugejale lähemalt. Näiteks ringelevad eestikeelsena netis väljavõtted sellest raamatust väitega, et need keelepärlid on kogutud Eestist, näiteks pärinevana Ida-Viru arstide koostatud haiguslugudest.
Carpe diem

Carpe diem (korja/kasuta päeva) on ladinakeelne väljend, mis pärineb Horatiuse oodist. Sõna "carpe" tähendab 'korja, nopi', kuid Horatius kasutab seda ülekantud tähenduses 'kasuta, naudi'.
Väljend esineb Horatiuse oodi 1,11 lõpureas:
Carmen 1,11.
"Tu ne quaesieris (scire nefas) quem mihi, quem tibi"
"finem di dederint, Leuconoe, nec Babylonios"
"temptaris numeros. Ut melius quicquid erit pati!"
"Seu pluris hiemes seu tribuit Iuppiter ultimam,"
"quae nunc oppositis debilitat pumicibus mare "
"Tyrrhenum, sapias, vina liques et spatio brevi"
"spem longam reseces. Dum loquimur, fugerit invida"
"aetas: carpe diem, quam minimum credula postero."
Väljend muutus võtmetsitaadiks barokiajastul, kui 17. sajandi kaduvuse ja kõige toimetamise mõttetuse tunnetusele lisandus mõte, et käesolevat hetke tuleb ära kasutada ja nautida mõtlemata igavikulistele asjadele.
Sarnassõna

Sarnassõnad ehk paronüümid on kõlalt sarnased, sageli morfeemkoosseisu poolest osaliselt kattuvad sõnad, mis keeletarvitajal võivad segi minna.
Paronüümid on näiteks "metroloogia" ja "meteoroloogia", "ortoeepia" ja "ortopeedia", "käsitlema", "käsitama" ja "käsitsema".
Paronüümid (sarnassõnad) sarnanevad kõlalt ja on tihti samast tüvest tuletatud (nt "maandama", "maanduma", "maabuma"), kuid on eritähenduslikud. Hääldusliku sarnasuse tõttu võidakse aeg-ajalt neid vorme omavahel segamini ajada. Korrektne keelekasutus ametlikes tekstides on aga oluline, sest taolise teksti sisu peab alati olema üheselt mõistetav. 
Veel näiteid:
"arveldus, arvukus, arvustus, arvutus"; "edastama, edestama, edendama"; "esildis, esildus, esindus, esitlus, esitus"; "juhendama, juhtima, juhatama"; "käsitama, käsitlema, käsitsema"; "märge, märgend, märgis, märk, märkus". 
Kõige spetsiifilisemad ja seetõttu tülikaimad on lisaks kõlale ka tähenduslikult väga lähedased paronüümid, mille vahel on kõige raskem vahet teha, näiteks sõnad "esitlus ja esitus". 
EKI Keelenõu järgi on Keelenõuandest küsituimate paronüümide esikolmik "järele" ja "järgi", "õieti" ja "õigesti", "enamus" ja "enamik".
"JÄRGI" tähendab ’põhjal, alusel’: koolis käib õppetöö tunniplaani järgi, toimisin tema õpetuse järgi. "JÄRELE" kasutatakse tähenduses ’üle, alles, kannule’: seisin järjekorras teiste järele, küsi järele, võileivad jäid järele, igatsen su järele.
"ÕIETI" tähendab ’õigupoolest, tõtt-öelda, tegelikult’: me pole õieti tuttavadki, ma pole täna õieti midagi söönud, läksin sinna õieti ainult tema pärast. "ÕIGESTI" tähendab ’nii nagu on õige, õigel moel’, vastand on valesti: õpilane vastas õigesti, kell käib õigesti.
"ENAMUS" tähendab ’arvuline ülekaal’, vastand on vähemus: naised on õpetajate hulgas enamuses, parlamendi enamus pooldab seda presidendikandidaati. "ENAMIK" tähendab ’suurem osa’: enamik talusid osteti välja, rong peatub enamikus jaamades, enamikul töötajaist on pühapäev puhkepäev.
Asago

Asago on linn Jaapanis Hyōgo prefektuuris. Asub sisemaal mägisel alal.
Linn moodustati 2005. aastal Ikuno, Santō ja Wadayama linnade liitmise teel.
Asagos asuvad Takeda kindluse varemaed ja Ikuno hõbedakaevandus, mis oli 15. sajandist alates Jaapani tähtsaim hõbedakaevandus. Kaevandamine lõpetati 1973. aastal.
Asagos asuvad Wadayama raudteejaam, Takeda raudteejaam, Yanase raudteejaam, Ikuno raudteejaam, Nii raudteejaam ja Aokura raudteejaam.
Akashiga ühendab linna maantee 427.
Riley Crawford

Riley Crawford (1848–1864) oli teadaolevalt noorim sissisõdalane võsahulgusteks (Bushwhackers) hüütud lõuna sisside seas Missouri osariigis Ameerika Ühendriikide kodusõjas. Ema tõi 14-aastase Riley käekõrval lõuna sisside sekka pärast seda, kui põhjaosariiklased Riley isa hukkasid. Ta langes Cooperi maakonnas Missouri osariigis.
Riley Crawfordi esivanemad olid pärit Šotimaalt. 13. augustil 1863 kukkus või kukutati Kansas Citys kokku vanglaks kohandatud alkoholipood. Põhjaosariiklased hoidsid selles seitsetteist lõuna sissidega seotud naist ja tüdrukut, lootes kahandada sisside võitlusvaimu. Hukkunute seas olid ka Riley Crawfordi õed Susan (Crawford) Vandewer ja Armenia (Crawford) Selvey.
Naisvangide hukk sai kaheksa päeva pärast toimunud Lawrence'i veretöö ajendiks.
Waidhofen an der Thaya

Waidhofen an der Thaya on linn "(Stadtgemeinde)" Austrias Alam-Austria liidumaal, samanimelise ringkonna keskus, mis asub Saksa Thaya jõe ääres. See on Austria ringkonnakeskustest põhjapoolseim.
Linn jaguneb 13 katastraalvallaks: